 NA SAMMY WAWERU RAIS William Ruto Jumapili, Septemba 3, aliendesha gari dogo linalotumia nguvu za umeme, kuelekea katika Ukumbi wa KICC, Nairobi ambapo Kongamano la Mabadiliko ya Tabianchi Barani Afrika 2023 litafanyika.  Matayarisho ya majukwaa yamekamilika, hali ya usalama ikiimarishwa ndani, nje na katika mazingira ya KICC. Dkt Ruto anatarajiwa kufungua rasmi Kongamano hilo mnamo Jumatatu, Septemba 4, 2023. Litahudhuriwa na zaidi ya marais 20 kutoka Afrika na viongozi wengine wakuu kutoka dira tofauti za dunia. Kauli mbiu ya hafla hiyo ni ‘Kuinua Ukuaji Kijani na Suluhisho la Fedha za Mabadiliko ya Tabianchi Barani Afrika na Dunia’. Huku zikiwa zimesalia saa chache kongamano hilo kuanza, Rais Ruto alizuru KICC kwa kutumia gari dogo linalotumia nguvu za umeme. Aidha, Rais ndiye alikuwa analiendesha. Hatua hiyo inaashiria mikakati yake kukabiliana na athari za mabadiliko ya tabianchi, hasa kwa kukumbatia magari na pikipiki zinazotumia nguvu za umeme. Ulimwengu unaendeleza kampeni kuhama magari yanayotumia mafuta ya petroli, kufuatia utoaji wa gesi hatari ya Kaboni. Zifuatazo ni picha za Rais na msafara wake akiingia Ukumbi wa KICC. Picha hizi ni kwa hisani ya Afisi ya Rais.               You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  